# **DECIZIA ETAPEI DE ÎNCADRARE**

## Nr. din 10.07.2019

Ca urmare a solicitării de emitere a acordului de mediu adresate de **COMUNA SIMINICEA,** dinComuna Siminicea, județul Suceava înregistrată la APM Suceava cu nr. 7649/19.06.2019, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

autoritatea competentă pentru protecţia mediului, APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 28.06.2019, că proiectul **“Asfaltare drumuri sătești comuna Siminicea cu îmbrăcăminți bituminoase ușoare”** propus a fi amplasat în Comuna Siminicea, județul Suceava

* nu se supune evaluării impactului asupra mediului;
* nu se supune evaluării adecvate şi nu se supune evaluării impactului asupra corpurilor de apă.

Justificarea prezentei decizii:

1. **Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**
2. proiectul nu se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului
3. prin aplicarea criteriilor din Anexa 3 la Legea 292/2018, s-au constatat următoarele:
4. **Caracteristicile proiectului:**
5. ***dimensiunea şi concepţia întregului proiect***

***CARACTERISTICILE AMPLASAMENTULUI***

Terenul pe care va fi implementat proiectul are o suprafață de 1050 mp.

***ARHITECTURA***

Drumurile propuse pentru asfaltare se află în interiorul indicatoarelor de localitate Grigorești și Siminicea, asigurând accesul autovehiculelor aparținând locuitorilor din zonă la drumul județean DJ 208T (Suceava – Adâncata – Grigorești – limita jud. Botoșani).

Prin acest proiect se propune asfaltarea a 3 tronsoane de drumuri locale cu o lungime totala de 1050 m, în prezent drumurile sunt împietruite, cu un strat de pietriş, bolovăniş şi nisip cu grosimea medie de 10-20 cm pe o latime ce variaza de la 4m – 7m. Nu sunt podețe transversale pe aceste tronsoane și nu se traversează cursuri de apă.

Categoria de importanta a constructiei a fost stabilita in conformitate cu “Regulamentul privind stabilirea categoriei de importanta a constructiilor. Metodologie de stabilire a categoriei de importanta a constructiilor”, elaborata in aprilie 1996 de Institutul de Cercetari in Constructii si Economia Constructiilor – INCERC si publicata in Buletinul Constructiilor nr. 4 din 1996, conform Ordinului MLPAT 31/N/1995.

Lucrarile proiectate se incadreaza in categoria de importanta „C” - constructie de importanta normala, fiind necesara verificarea de catre specialisti atestati MLPLT la categoria A4,B2,D.

Drumurile locale studiate sunt cuprinse in Inventarul domeniului public al comunei Siminicea, astfel:

OBIECT 1 – Strada Drumul Morii – se va proiecta o lungime de 500,0 m

OBIECT 2 – Strada Cimitir Vale - se va proiecta o lungime de 250,0 m

OBIECT 3 – Strada Pădurii – se va proiecta o lungime de 300,0 m

Conform regimului juridic al drumurilor, stabilit prin Ordin 1296/2017, drumurile comunale se incadreaza din punct de vedere functional si administrative în categoria a V-a, drumuri de interes local.

Structura rutiera proiectata respecta prevederile Expertizei tehnice si a fost adoptata in conformitate cu prevederile PD 177 - 2001, avand urmatoarea alcatuire:

- Strat de uzură din beton asfaltic BAPC16 - 4 cm

- Strat de legatură din beton asfaltic deschis cu pieetriș concasat BADPC22,4 - 6 cm

- Strat de fundaţie din balast amestec optimal 0 – 63 mm - 15 cm

- Strat de formă – scarificare împietruire existentă în grosime de 15 - 20 cm, se scarifică 10 cm

Intrucat pietruirea existenta a drumului nu este pe toata latimea platformei s-a prevazut realizarea unor casete la marginea pietruirii existente, din balast, cu o grosime de 25 cm, avand totodata rol de strat de forma pentru zona de largire a platformei, dupa realizarea sapaturilor/ umpluturilor si a pregatirii terenului de fundare.

Prin executarea lucrarilor nu se produc modificari ale mediului inconjurator ci se asigura desfasurarea circulatiei rutiere in conditii normale de siguranta si confort.

In profil transversal drumul judetean a fost prevazut cu urmatoarele elemente:

***OBIECT I – km. 0+000 – 0+020***

partea carosabilă – 5,50 m pantă sub formă de acoperiș de 2,5%;

***OBIECT I – km. 0+020 – 0+500***

lăţimea platformei – 5,00 m;

partea carosabilă – 4,00 m;

acostamente - 2 x 0,50 m – pantă unică de 2,5%

***OBIECT II – km. 0+000 – 0+250***

lăţimea platformei – 5,00 m;

partea carosabilă – 4,00 m;

acostamente - 2 x 0,50 m – pantă unică de 2,5%

***OBIECT III – km. 0+000 – 0+300***

lăţimea platformei – 5,00 m;

partea carosabilă – 4,00 m;

acostamente - 2 x 0,50 m – pantă unică de 2,5%

1. cumularea cu alte proiecte existente şi/sau aprobate - nu este cazul;
2. utilizarea resurselor naturale, în special a solului, a terenurilor, a apei şi a biodiversităţii – nu este cazul;

Materialele utilizate sunt:

* produse de balastieră (aprovizionate de la balastiere autorizate)
* mixturi asfaltice (aprovizionate de la stații autorizate)
* combustibili auto necesari funcționării utilajelor (vor fi aprovizionați din stații de distribuție)

1. cantitatea şi tipurile de deşeuri generate/gestionate - în perioada de execuţie a lucrărilor prevăzute în proiect rezultă: deşeuri de materiale de construcţii (în cazul rebutării încărcăturilor de betoane sau mixturi asfaltice), resturi de beton, piatră spartă, balast, mixuri asfaltice. Aceste vor fi transportate la un depozit autorizat de deșeuri.
2. poluarea şi alte efecte negative – în perioada lucrărilor pot apărea emisii, având caracter provizoriu, pe perioade scurte de timp, luându-se măsuri pentru diminuarea acestora. În perioada lucrărilor de construire, zgomotul va fi general de utilaje.
3. riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice – pe perioada execuției și funcționării obiectivului este redus;
4. riscurile pentru sănătatea umană - nu este cazul.
5. **Amplasarea proiectului**
6. utilizarea actuală şi aprobată a terenului – Conform certificatului de urbanism nr. 17 din 18.04.2019 eliberat de Comuna Siminicea, terenul este situat în intravilanul municipilui localității Siminicea, judetul Suceava, CF/nr. cadastral 36995.

* Terenul are folosința actuală conform extrasului de carte funciară fâneață.

1. bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia - nu este cazul;
2. capacitatea de absorbţie a mediului natural, acordându-se o atenţie specială următoarelor zone:
3. zonele umede, zone riverane, guri ale râurilor - nu este cazul;
4. zonele costiere şi mediu marin - nu este cazul;
5. zonele montane şi forestiere - nu este cazul;
6. arii naturale protejate de interes naţional – nu este cazul
7. zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a IlI-a zone protejate; zonele de protecţie instituite conform legislaţiei din domeniul apelor, precum şi a celei privind caracterul şi mărimea zonei de protecţie sanitară şi hidrogeologică – nu este cazul;
8. zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri - nu este cazul;
9. zonele cu o densitate mare a populaţiei - nu este cazul;
10. peisaje şi situri importante din punct de vedere istoric, cultural sau arheologic - nu este cazul.
11. **Tipurile şi caracteristicile impactului potenţial**
12. importanţa şi extinderea spaţială a impactului: aria geografică şi numărul persoanelor afectate - impact nesemnificativ, local, în perioada de realizare a lucrărilor;
13. natura impactului – cauzat de lucrările de construcție, cu un impact redus asupra mediului;
14. natura transfrontieră a impactului - nu este cazul;
15. intensitatea şi complexitatea impactului - în perioada de execuţie a proiectului impact nesemnificativ;
16. probabilitatea impactului - redusă.
17. debutul, durata, frecvenţa şi reversibilitatea impactului - impactul asupra factorilor de mediu va debuta odată cu începerea lucrărilor, impact reversibil, numai pe perioada realizării lucrărilor de construire.
18. cumularea impactului cu impactul altor proiecte existente şi/sau aprobate - nu este cazul.
19. posibilitatea de reducere efectivă a impactului - prin aplicarea condiţiilor de realizare a proiectului.
20. **Motivele pe baza cărora s-a stabilit necesitatea efectuării/neefectuării evaluării adecvate sunt următoarele:**

- proiectul propus **nu** intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, Gestionarea deseurilor tehnologice si a celor menajere se va realiza conform legislatiei specifice in vigoare – Legea nr.211/2011 privimd regimul deseurilor cu modificarile si completarile ulterioare.

1. **Motivele pe baza cărora s-a stabilit necesitatea efectuării/neefectuării evaluării impactului asupra corpurilor de apă în conformitate cu decizia justificată privind necesitatea elaborării studiului de evaluare a impactului asupra corpurilor de apă, după caz:**

- proiectul propus nu intră sub incidenţa [art. 48](https://lege5.ro/Gratuit/ge3demru/legea-apelor-nr-107-1996?pid=10135143&d=2018-12-26#p-10135143) și [54](https://lege5.ro/Gratuit/ge3demru/legea-apelor-nr-107-1996?pid=10135178&d=2018-12-26#p-10135178) din Legea apelor nr. 107/1996, cu modificările și completările ulterioare.

Prin adresa nr. 5108/VP/27.06.2019 a Administrației Bazinale de Apă Siret - Sistemul de Gospodărire a Apelor Suceava, APM Suceava a fost informată că proiectul propus nu se supune procedurii de emitere a avizului de gospodărire a apelor.

Întrucât s-a decis că evaluarea impactului asupra mediului nu este necesară pentru proiectul cu caracteristicile prezentate anterior, se impun următoarele condiţii de realizare a proiectului pentru evitarea sau prevenirea eventualelor efecte negative semnificative asupra mediului:

* Investiția se va realiza cu respectarea documentației tehnice depuse precum, a legislației de mediu în vigoare și a avizelor menționate în certificatul de urbanism nr. 17/18.04.2019 eliberat de Comuna Siminicea, jud. Suceava.
* În situația în care, după emiterea acordului de mediu și înaintea obținerii aprobării de dezvoltare, proiectul a suferit modificări, titularul proiectului are obligația de a notifica în scris autoritatea pentru protecția mediului emitentă asupra modificărilor.
* A se respacta cu strictețe limitele și suprafețele de lucru, modul de depozitare a materialelor li a rutelor alese pentru transport.
* Se vor lua măsuri tehnice și organizatorice pe toată perioada desfășurării lucrărilor pentru a nu afecta factorii de mediu, sănătatea și confortul populației din zona respactivă.
* Se vor amenaja locuri de stocare în condiții de siguranță pentru mediu și sănătatea umană a deșeurilor ce vor rezulta din executarea lucrărilor și se va asigura gestionarea corespunzătoare a acestora în conformitate cu prevederile Legii 211/2011. Deșeurile reciclabile colectate pe categorii, conform prevederilor legale, se vor valorifica către firme specializate în colectare/reciclare. Deșeurile menajere se vor colecta și preda la operatorii locali de salubritate autorizați.
* La finalizarea lucrărilor, se vor îndepărta resturile de material și se va reface cadrul natural afectat de execuția lucrărilor.

**Condiţii impuse pentru organizarea de şantier**:

- se va avea în vedere execuţia rapidă a lucrărilor şi încadrarea în termenul de realizare a investiţiei,

- utilajele de construcţii se vor alimenta cu carburanţi numai de la staţii de distribuţie carburanţi autorizate;

- întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri autorizate;

- titularul are obligaţia de a urmări modul de respectare a legislaţiei de mediu în vigoare pe toată perioada de execuţie a lucrărilor şi să ia toate măsurile necesare pentru a nu se produce poluarea apelor subterane, de suprafaţă, a solului sau a aerului.

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

**DIRECTOR EXECUTIV,**

|  |  |
| --- | --- |
| Şef Serviciu  Avize, Acorduri, Autorizaţii, | Şef Serviciu  Calitatea Factorilor de Mediu, |
| Întocmit, |  |